Asbjørn Eide

Asbjørn Eide (født 1933)Asbjørn Eide - Norsk biografisk leksikon er en norsk jurist og menneskerettighetsekspert. Hans hovedfelt er økonomiske og sosiale rettigheter som del av menneskerettighetsbegrepet.

Asbjørn Eide er cand. jur. fra Universitetet i Oslo. Som student var han i 1961 formann i Det Norske Studentersamfund. Etter å ha vært universitetsstipendiat i juss gikk han i 1969 over til Institutt for fredsforskning (PRIO), der han arbeidet til 1987. Han var i to perioder direktør for PRIO. Etter opprettelsen av Institutt for menneskerettigheter var han direktør der 1987–1998. Han har også hatt en rekke oppdrag for FN og andre internasjonale institusjoner. Eide har i 20 år arbeidet som uavhengig ekspert for FN og var en pådriver for FNs deklarasjon for urfolks rettigheter (2007).

Han var Torgny Segerstedt professor ved Gøteborgs universitet 2003–2004 og er æresdoktor ved det juridiske fakultet ved Universitetet i Lund (1992).Asbjørn Eide 85 år – Aftenposten 11. februar 2018

Eide ble i 2010 utnevnt til ridder av 1. klasse av St. Olavs Orden for sitt arbeide for freds- og konfliktforskning og mangeårige arbeide for menneskerettighetene.Utnevnelse til St. Olavs Orden, kongehuset.no, besøkt 9. august 2010.

Asbjørn Eide er gift med ernæringsekspert Wenche Barth Eide.Maria Dale og Bernt Hagtvet: Realistisk idealist. Asbjørn Eide fyller 90 år. Klassekampen, 11. februar 2023, s. 16. Sammen har de arbeidet med spørsmål om retten til sunn og riktig mat. De er foreldre til forsker og politiker (Ap) Espen Barth Eide.

 Referanser 

 Eksterne lenker 

Intervju med Asbjørn Eide i anledning PRIOs 60-årsjubileum

Kategori:Norske fredsforskere
Kategori:Norske jurister
Kategori:Riddere av 1. klasse av St. Olavs Orden
Kategori:Formenn av Det Norske Studentersamfund
Kategori:Ledere av Institutt for fredsforskning (PRIO)
Kategori:Personer fra Vaksdal kommune